
UZNESENIE VLÁDY SLOVENSKEJ REPUBLIKY

č. 33
z 27. januára 2016
k návrhu na zrušenie niektorých úloh z uznesení vlády SR
	Číslo materiálu:
	4467/2016

	Predkladateľ:
	podpredseda vlády a minister vnútra 


Vláda

A. zrušuje
A.1. úlohu v bode C.3. uznesenia vlády SR č. 1201 zo 17. decembra 2003 pre podpredsedu vlády a ministra vnútra - uplatňovať do rozpočtovej kapitoly Ministerstva vnútra SR zvýšenie počtu zamestnancov a finančné prostriedky vcelku na zabezpečenie opatrení, postupov a projektov uvedených v koncepcii,
A.2. úlohu v bode C.4. uznesenia vlády SR č. 1201 zo 17. decembra 2003 pre podpredsedu vlády a ministra vnútra - plniť systémové opatrenia, uplatňovať postupy a uskutočňovať projekty uvedené v koncepcii,

A.3. úlohu v bode C.6. uznesenia vlády SR č. 1201 zo 17. decembra 2003 pre ministra školstva - koordinovať plnenie úloh systematického výskumu archívnych dokumentov k dejinám Slovenska a Slovákov v archívoch v zahraničí uskutočňovaný výskumnými a vedeckými pracoviskami z prostriedkov štátneho rozpočtu podľa schváleného projektu,

A.4. úlohu č. 6 časti IX. strategického plánu z bodu B.2. a C.2. uznesenia vlády SR č. 517 z 10. augusta 2011 v znení uznesenia vlády SR č. 661 zo 17. decembra 2014 pre ústredné orgány štátnej správy, obvodné úrady, Generálnu prokuratúru SR, Združenie miest a obcí Slovenska, Najvyšší kontrolný úrad SR, Výkonný výbor Fondu národného majetku SR - Informovať o podstate, príčinách a dôsledkoch korupcie a o prevencii proti nej,

A.5. úlohu v bode B.3. uznesenia vlády SR č. 517 z 10. augusta 2011 v znení uznesenia vlády SR č. 661 zo 17. decembra 2014 pre členov vlády a predsedov ostatných ústredných orgánov štátnej správy SR - predkladať ministrovi vnútra – predsedovi medzirezortnej pracovnej skupiny informácie o plnení úloh vyplývajúcich zo strategického plánu a jeho rozpracovania na podmienky riadených rezortov,

A.6. úlohu v bode C.3. uznesenia vlády SR č. 517 z 10. augusta 2011 v znení uznesenia vlády SR č. 661 zo 17. decembra 2014 pre generálneho prokurátora, predsedu Najvyššieho kontrolného úradu SR, predsedníčku výkonného výboru Fondu národného majetku SR, predsedu Združenia miest a obcí Slovenska, prednostov obvodných úradov - predkladať ministrovi vnútra – predsedovi medzirezortnej pracovnej skupiny informácie o plnení úloh vyplývajúcich zo strategického plánu a jeho rozpracovania na podmienky riadených rezortov,

A.7. úlohu č. 13 v mesiaci august 2012 z Plánu legislatívnych úloh vlády Slovenskej republiky na 2. polrok 2012 schváleného uznesením vlády SR č.  299 z 27. júna 2012 pre podpredsedu vlády a ministra vnútra - návrh zákona, ktorým sa mení a dopĺňa zákon Národnej rady Slovenskej republiky č. 40/1993 Z. z. o štátnom občianstve Slovenskej republiky v znení neskorších predpisov,
A.8. úlohu v bode B.11. uznesenia vlády SR č. 499 z 8. októbra 2014 pre podpredsedu vlády a ministra vnútra - zabezpečiť v spolupráci s primátorom mesta Žilina vybavenie žiadostí o vyhotovenie a podpisy protokolov o odovzdaní majetku štátu v zmysle ustanovení § 14 a 14b zákona č. 138/1991 Zb.  o majetku obcí v znení neskorších predpisov do vlastníctva mesta Žilina.
Na vedomie:
členovia vlády
generálny prokurátor

predseda Najvyššieho kontrolného úradu SR

predseda Združenia miest a obcí Slovenska

prednostovia okresných úradov
predsedovia ostatných ústredných orgánov štátnej správy

